निर्दल साइक्लिङ च्याम्पियन
पाँचथरका निर्दल केरुङ साइक्लिङ च्यालेन्ज च्याम्पियन बनेका छन् । जिल्लामै पहिलो पटक आयोजित प्रतियोगितामा ४० किलोमिटर दूरी १ घण्टा २८ मिनेटमा पूरा गर्दै केरुङ च्याम्पियन बनेका हुन् ।
काँकडभिट्टा — पाँचथरका निर्दल केरुङ साइक्लिङ च्यालेन्ज च्याम्पियन बनेका छन् । जिल्लामै पहिलो पटक आयोजित प्रतियोगितामा ४० किलोमिटर दूरी १ घण्टा २८ मिनेटमा पूरा गर्दै केरुङ च्याम्पियन बनेका हुन् ।उनले ३५ हजार रुपैयाँ पुरस्कार जिते । जेनियम युवा क्लब धुलाबारीले आयोजना गरेको प्रतियोगितामा सय बढी साइक्लिस्ट प्रतिस्पर्धी थए ।ताप्लेजुङका आशिष गुरुङ उपविजेता बने । उनले १ घण्टा ३६ मिनेटमा दूरी तय गरेका थिए । सेकेन्ड रनरअप ताप्लेजुङकै प्रवीण राईले जिते । उनले १ घण्टा ३८ मिनेटमा तय गरे । उनीहरूले क्रमशः ३० र २५ हजारसहित ट्रफी जिते ।चौथो भएका सचिन रिमालले ३ हजार र पाँचौं भएका आकाश श्रेष्ठले २ हजार जिते । छैटौंदेखि दसौंसम्म क्रमशः विष्णुकुमार राई, प्रसिद्व बस्नेत, सुदीपकुमार गडेरी, युद्व राई र अजय राई रहे । सबैले जनही एक हजार पाए । ‘साइकल चलाऔं, स्वस्थ रहौं, पर्यावरण जोगाऔं, आन्तरिक पर्यटन प्रवर्द्धन गरौं’ भन्ने नारासाथ आयोजित प्रतियोगिता धुलाबारी बजारबाट सुरु भएको थियो । शान्तिनगर, बहुबन, तेलपानी, बौद्धमोड, बाहुनडाँगी, काँकडभिट्टा, इँटाभट्टा हुँदै पुनः धुलाबारी आएर सकिएको थियो ।